Władysław Gomułka

Władysław Gomułka (Krosno, Austria-Hungariako Inperioa, gaur egun Polonia, 1905eko otsailaren 6a - Konstancin-Jeziorna, 1982ko irailaren 1a) poloniar politikari komunista izan zen. Gaztetatik ekintzaile sindikala izan zen ezkerreko taldeetan eta 1926an Poloniako Alderdi Komunistan sartu zen. 1936an zazpi urteko kartzela-zigorra ezarri zioten, baina Bigarren Mundu Gerraren hasieran askatu zuten. 1945etik 1948ra Poloniako "de facto" liderra izan zen, eta 1956tik 1970era berriro. Hasieran ospetsua izan zen bere erreformengatik eta sozialismoranzko bere bide poloniarrarengatik. Hala ere, 1960ko hamarkadan autoritarioagoa bihurtu zen eta Eliza Katolikoaren, intelektualen eta oposizio antikomunistaren jazarpena babestu zuen. 1960ko hamarkadaren amaieran, kanpaina antisemita bat hasi zuen eta Varsoviako Itunak Txekoslovakiaren inbasioa babestu zuen. 1970eko abenduko istiluek bere kargugabetzea eragin zuten eta Edward Gierekek ordezkatu zuten.

Kategoria:Behe Karpatoetako voivoderriko jendea
Kategoria:Poloniako komunistak
Kategoria:Poloniako politikariak
Kategoria:Poloniako ateoak
Kategoria:Gerra Hotzako biografiak
Kategoria:Antiintelektualismoa
Kategoria:Leninen Ordenarekin sarituak
Kategoria:Birikako minbiziaren ondorioz hildakoak
Kategoria:Sobietar Batasuneko Alderdi Komunistako kideak
Kategoria:Varsovian hildakoak